Rio Ferdinand: balettnövendékbõl a világ legdrágább védõje
A Manchester United sikereinek kapcsán elsõsorban a fantasztikus támadószekciót szokás emlegetni, és tény, hogy a MU bajnoki címében a Cristiano Ronaldo, Carlos Tévez, Wayne Rooney alkotta triónak nagy szerepe van. A védelem azonban legalább ennyire kiemelkedõen teljesített, fõleg Rio Ferdinand remekelt, aki idén harmadik bajnoki címét ünnepelhette a manchesteriekkel.
A Peckham nevû városrész Londonban nem éppen a legjobb hírû környékek közé tartozik: az angol fõváros déli részén található negyed neve leginkább pár bûntény miatt ismert a brit közvélemény számára. Nem csoda, hogy az ezen a környéken született Rio Ferdinandnak sem volt egyszerû a gyermekkora, és saját elmondása szerint csak a szüleinek köszönheti, hogy ilyen sokra vitte. Rio édesapja, Julian Ferdinand (aki St. Lucia szigetérõl származik) szabóként dolgozott, és bár sohasem vette feleségül gyermekei édesanyját, Janice Lavendert, sõt, kilenc évvel a Manchester United védõjének születése után el is költözött a családtól, mindig is kivette a részét a gyereknevelésbõl. Gyakran elõfordult például, hogy õ vitte el a citromsárga bogárhátújával Ferdinandot az iskolából az edzésre, majd haza.

Rio ugyanis tehetséges focistának bizonyult, bár koordinált mozgását eleinte nem csak a sportban próbálta meg kamatoztatni, hiszen négy éven keresztül a Központi Balettiskola tanulója is volt - de végül a labdarúgás mellett tette le a voksát. Elõször a Queen's Park Rangersben pallérozódott, de 15 esztendõsen a West Ham Unitednél kötött ki, amely mindig is híres volt a remek utánpótlás-nevelésérõl. A Kalapácsosoknál gyorsan inasszerzõdést kapott, ami heti 29 fontos fizetést jelentett a számára - mindez tizenévesen óriási összegnek számított, ráadásul belecsöppent egy számára teljesen új közegbe. Ferdinand egyike volt az utolsó olyan ifjúsági garnitúrának, akik még a klasszikus brit rendszerben nõttek fel, vagyis többek között pucolták a felnõttcsapat tagjainak cipõjét - ugyanakkor a piázási, bulizási szokásokat is elleshette a nagyoktól.

Elõzõ

-   1
-   2
-   3
-   4
-   5
-   6

Következõ